Document ID: 31993D0152

31993D0152
L 059/35
SLUŽBENI LIST EUROPSKE UNIJE
ODLUKA KOMISIJE
od 8. veljače 1993.
o utvrđivanju kriterija za cjepiva koja se upotrebljavaju protiv newcastleske bolesti u sklopu redovitih programa cijepljenja
(93/152/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 90/539/EEZ od 15. listopada 1990. o uvjetima zdravlja životinja kojima se uređuje trgovina unutar Zajednice i uvoz iz trećih zemalja peradi i jaja za valenje (1), kako je zadnje izmijenjena Direktivom Vijeća 92/65/EEZ (2), a posebno njezin Prilog III.,
budući da Prilog III. Direktivi 90/539/EEZ navodi da Komisija može odrediti kriterije za korištenje cjepiva protiv newcastleske bolesti u sklopu redovitih programa cijepljenja;
budući da navedeni kriteriji moraju jamčiti da živa oslabljena i inaktivirana cjepiva, koja se upotrebljavaju u programima redovitog cijepljenja, udovoljavaju određenim zahtjevima koji se odnose na indeks intracerebralne patogenosti (ICPI) u pogledu soja virusa newcastleske bolesti koji se koristi u navedenim cjepivima;
budući da bi bilo poželjno da se jasno odredi razina indeksa intracerebralne patogenosti sojeva virusa koji se upotrebljavaju u proizvodnji cjepiva;
budući da je obavljeno savjetovanje sa Znanstvenim veterinarskim odborom i Stalnim veterinarskim odborom,
DONIJELA JE OVU ODLUKU:
Članak 1.
Za uporabu u redovitim programima cijepljenja:
(a)
živa oslabljena cjepiva protiv newcastleske bolesti pripremaju se od soja virusa newcastleske bolesti, čiji je sjemenski soj virusa testiran i pokazao je da ima indeks intracerebralne patogenosti (ICPI):
i.
manje od 0,4, ako se na svaku pticu pri testiranju indeksa intracerebralne patogenosti (ICPI) ne primijeni manje od 107 EID50;
ili
ii.
manje od 0,5, ako se na svaku pticu pri testiranju indeksa intracerebralne patogenosti (ICPI) ne primijeni manje od 108 EID50;
(b)
inaktivirano cjepivo protiv newcastleske bolesti priprema se iz sojeva virusa newcastleske bolesti, čiji je sjemenski soj cijepnog virusa testiran i pokazao je da ima indeks intracerebralne patogenosti (ICPI) niži od 0,7, ako se na svaku pticu pri testiranju indeksa intracerebralne patogenosti (ICPI) ne primijeni manje od 108 EID50.
Članak 2.
Ova se Odluka primjenjuje od 1. siječnja 1995.
Članak 3.
Ova je Odluka upućena državama članicama.
Sastavljeno u Bruxellesu 8. veljače 1993.

Labels: 0
6